**Številka projekta / *Projektnummer*: 45**

**Akronim projekta / *Kurztitel des Projekts*: Smart Production**

**Naslov projekta / *Projekttitel*: Smart production and service solutions**

Dosežek / Leistung T2.4.3

**Javni poziv za identifikacijo podjetij za sodelovanje na »Akademiji upravljanja uspešnosti in učinkovitosti zaposlenih in identifikacija podjetij za pilotno implementacijo modela upravljanja uspešnosti in učinkovitosti zaposlenih«**

|  |  |
| --- | --- |
| Delovni sklop/  Arbeitspaket: | **T2 – Razvoj podpornih orodij za izboljšanje konkurenčnosti MSP** |
| Aktivnost /Aktivität: | **T2.4 – Orodje za ocenjevanje učinkovitosti** |
| Avtor / Author: | **EPF** |
| Sodelujoči partnerji / Mitwirkende Partner | **PTP** |
| Izdelano / Erstellt: | **03/2018** |
| Različica / Version: | **1.0** |
| Jezik dokumenta /  Dokumentensprache: | **SI** |

|  |  |  |
| --- | --- | --- |
| Diseminacijski nivo / Disseminierungsniveau | | |
| **PU** | Public | X |
| **PP** | Restricted to other programme participants |  |
| **RE** | Restricted to a group specified by the consortium |  |
| **CO** | Confidential, only for members of the consortium |  |

JAVNI POZIV ZA IDENTIFIKACIJO PODJETIJ – KONČNIH KORISTNIKOV

1. Predmet poziva

Partnerji Pomurski tehnološki park, SIQ Ljubljana, UM-EPF, Campus02, Evolaris, Forschung Burgenland in WING sodelujejo v bilateralnem projektu Smart Production (<http://www.smart-production.eu.com/sl/>), ki je sofinanciran v okviru programa Interreg V-A SI-AT 2014-2020.

Vezano na aktivnost T2.4 – Akademija upravljanja uspešnosti in učinkovitosti zaposlenih je predmet javnega poziva identifikacija najmanj 5 slovenskih podjetij za sodelovanje na »Akademiji upravljanja uspešnosti in učinkovitosti zaposlenih in identifikacija podjetij za pilotno implementacijo modela upravljanja uspešnosti in učinkovitosti zaposlenih«.

Vse organizacije, ki bodo vključene v sodelovanje v »Akademiji upravljanja uspešnosti in učinkovitosti«, se bodo s pristopno izjavo zavezale za aktivno sodelovanje najmanj dveh sodelavcev na delavnicah Akademije upravljanja uspešnosti in učinkovitosti zaposlenih in izdelavo ter predstavitev nalog z uvedbo izboljšav in optimizacije upravljanja uspešnosti in učinkovitosti zaposlenih ob zaključku akademije. Prav tako bo v petih izbranih organizacijah model upravljanja uspešnosti in učinkovitosti zaposlenih pilotno implementiran.

Aktivnosti »Akademiji upravljanja uspešnosti in učinkovitosti zaposlenih« in pilotno testiranje modela bodo za organizacije izbrane v tem javnem natečaju, brezplačne.

1. Izhodišča poziva

V okviru aktivnosti Smart Production so malim in srednje velikim podjetjem na razpolago številne brezplačne oziroma sofinancirane ugodnosti:

* Sofinanciranje prehoda na novi standard ISO 9001:2015,
* Sofinanciranje vseh potrebnih korakov za vzpostavitev zahtev ISO 9001:2015 in certificiranja,
* Sodelovanje v Akademiji vitke proizvodnje, v okviru katere se bodo v podjetjih vzpostavile nove rešitve optimizacije proizvodnih procesov,
* Sodelovanje v Akademiji upravljanja uspešnosti in učinkovitosti zaposlenih in pilotnem implementiranju modela uspešnosti in učinkovitosti zaposlenih
* Vpogled v najnovejše tehnološke trende na področju digitalizacije proizvodnih procesov,
* Dostop do interaktivnih orodij za upravljanje kakovosti in vrednotenje storitev,
* Dostop do podpornih storitev za razvoj novih produktov in prenos tehnologij,
* Dostop do start: up programa,
* Pomoč pri vzpostavitvi sistema ocenjevanja učinkovitosti zaposlenih,
* Pomoč pri iskanju partnerjev v tujini (internacionalizacija),
* Pomoč pri pridobivanju nepovratnih sredstev ipd.

Na podlagi javnega poziva vabimo vsa zainteresirana mala in srednje velika podjetja k sodelovanju pri aktivnosti »Akademije upravljanja uspešnosti in učinkovitosti zaposlenih«.

1. Pogoji za prijavo

Na poziv se lahko prijavijo mala in srednje velika proizvodna podjetja iz upravičenega med-regionalnega območja[[1]](#footnote-1) – regije SI - AT: V Slovenija, Z Slovenija, Štajerska (AT), Gradiščanska (AT) in Koroška (AT).

1. Način prijave in roki

Vse, ki vas zanima sodelovanje in dostop do zgoraj navedenih aktivnosti vabimo, da najkasneje do 13.04.2018 izrazite interes za sodelovanje tako da pošljete izpolnjeno pristopno izjavo ter izpolnite kratek vprašalnik, oziroma se obrnete direktno na projektna partnerja EPF ali PTP (kontakti so navedeni v nadaljevanju). Pristopno izjavo in vprašalnik prosimo, da pošljete na naslov Univerza v Mariboru, Ekonomsko poslovna fakulteta, Razlagova 14, 2000 Maribor s pripisom: »za Akademijo - SMART PRODUCTION«.

1. Obravnava vlog

Prispele vloge bodo obravnavane s strani projektnih partnerjev glede na primernost organizacije za projektne aktivnosti. V primeru, da bo prijav več od razpisanih mest (do 10), bodo imele prednost pri sodelovanju mala in srednje velika proizvodna podjetja. Izbor podjetij, kjer bomo model upravljanja uspešnosti in učinkovitosti pilotno implementirali bo potekal skladno z internimi kriteriji izbora:

* visokotehnološka mala in srednja podjetja proizvodne dejavnosti
* mala in srednje velika visokotehnološka proizvodna podjetja
* podjetja iz med-regionalnega območja – regije SI - AT: V Slovenija, Z Slovenija, Štajerska (AT), Gradiščanska (AT) in Koroška (AT)
* stopnja procesne orientacije/razdelanost procesov
* pridobljeni standardi
* razgovor z vodstvom podjetja

Organizacije, ki prejemajo kakšno drugo obliko nefinančne pomoč znotraj tega projekta, bodo izbrane samo v primeru ne-zapolnitve prostih mest.

O izboru bodo organizacije obveščene najkasneje do 15.04.2018.

1. Ostale informacije

Za dodatne informacije se lahko obrnete na:

1. UM, Ekonomsko poslovna fakulteta, Razlagova 20, 2000 Maribor kontaktna oseba: Živa Veingerl Čič, tel.: 02/22 90 285, e-pošta: [zivana.veingerl1@um.si](mailto:zivana.veingerl1@um.si)
2. Pomurski tehnološki park, Plese 9a, 9000 Murska Sobota, kontaktna oseba: Tomaž Bokan, e-pošta: [tomaz.bokan@p-tech.si](mailto:tomaz.bokan@p-tech.si)

Maribor, 09.04.2018

1. <http://www.si-at.eu/en2/programme/programme-area/> [↑](#footnote-ref-1)